Olimpiya shaharchasi. Olimpiya shaharchasi — Toshkent shahrining sharqiy qismida, Yangi Oʻzbekiston koʻchasi boʻyida joylashadagan Olimpiya shaharchasidir. Uning qurilishiga 2022-yil 9-noyabr kuni tamal toshi qoʻyildi va bu marosimda Oʻzbekiston prezidenti Shavkat Mirziyoyev ham ishtirok etdi. Tarixi. Olimpiya shaharchasi Toshkentning sharqiy qismidagi Yashnobod tumanida, Toshkent Sharqiy Aeroportiga tutash hududda joylashgan. Shaharchani qurish ishlari Xitoyning „CAMC Engineering“ kompaniyasi tomonidan amalga oshirilgan. Shaharcha qurilish ishlari 2022-yil boshlanib, 2025-yilda tugashi belgilangan edi. 2024-yil 2-dekabr kuni Oʻzbekiston Olimpiya shaharchasi qurilishini belgilangan muddatda yakunlay olmasligini maʼlum qildi hamda Osiyo Oʻyinlari boshlanishiga 9 oy vaqt qolganda mezbonlikdan voz kechadi. Shaharcha. Olimpiya shaharchasining hududi 100 gektarga teng. Shaharchada 12 ming oʻrinli olimpiya stadioni, har biri 2 mingdan tomoshabinni sigʻdira oladigan suv sporti saroyi, velodrom, yakkakurashlar va jamoaviy oʻyinlar majmualari bunyod etiladi. Shaharchada, shuningdek, tennis, voleybol, futbol, chim ustida xokkey, yengil atletika kabi sportlar boʻyicha 15 ta ochiq maydon boʻladi. Muzey va ofislarni oʻz ichiga olgan maʼmuriy bino, sunʼiy koʻl va bogʻ barpo etiladi. Shaharcha qurilishi yakunlangach Sport vazirligi, Antidoping agentligi, Davlat sport akademiyasi, Jismoniy tarbiya ilmiy-tadqiqotlar instituti, Sport turlarini rivojlantirish markazi shu yerga koʻchiriladi. Manbalar.